Jaʼfar Irismetov. Jaʼfar Tursumboyevich Irismetov (; 1976-yil 23-avgust, Toshkent, Oʻzbekiston SSR, SSSR) – oʻzbekistonlik futbolchi, hujumchi ampulasida oʻynagan. Oʻzbekiston terma jamoasi sobiq aʼzosi. Hozirda futbol murabbiyi va funksioner. 2025-yildan Fargʻonaning „Neftchi“ jamoasi bosh menejeri. Biografiyasi. Moskvaning „Spartak“ jamoasi bilan birgalikda 2001-yilda „Hamdoʻstlik kubogi“ gʻolibi va Rossiya chempioni boʻlgan. Oʻzining takidlashicha, Jafar faoliyatidagi eng yaxshi yillarini Qozogʻiston chempionatida oʻtkazgan. 2012-yil 5-yanvar kuni „Xalqaro futbol tarixi va statistikasi federatsiyasi“ (IFFHS) oʻz faoliyatini davom ettirayotgan va milliy chempionatlarda eng koʻp gol urgan hujumchilar roʻyxatini eʼlon qilgan. Jafar Irismetov 441 oʻyinda 240 ta gol urib, reytingda 8-oʻrinni egallagan (2012-yil 29-dekabr holatiga koʻra). Qozogʻistondagi faoliyati davomida Irismetov yuqori koʻrsatkichlari bilan ajralib turgan. Futbolchi umumiy hisobda Qozogʻiston jamoalari safida 149 ta rasmiy uchrashuvda maydonga tushib, 75 ta gol urgan. Bu koʻrsatkich har bir oʻyinda oʻrtacha 0,5 tadan golga toʻgʻri keladi. 2017-yil 26-oktabrda sport jurnalisti Viktor Xoxlyuk Qozogʻiston jamoalari toʻpurar-legionerlari klubini tuzgan. Klub nomi Qozogʻiston futbol klublari legionerlari orasida birinchi boʻlib 100 ta gol urgan braziliyalik hujumchi Nilton Mendez sharafiga qoʻyilgan. Irismetov Qozogʻiston jamoalari safida 75 ta gol urishga muvoffaq boʻlgan. 2012 yilgi mavsumdan soʻng Namanganning „Navbahor“ jamoasida oʻynaganidan soʻng futbolchilik faoliyatini yakunlashga qaror qilgan. Sohil futbolida. 2013-yil boshida u sohil futbolida oʻynashini eʼlon qilgan va 2013-yilgi FIFA plyaj futboli boʻyicha Jahon chempionati (OFK)ning saralash bosqichida Oʻzbekiston terma jamoasi tarkibida ishtirok etgan. U turnirda 5 ta gol urgan. 2015-yil 23-mart kuni Qatarda boʻlib oʻtgan plyaj futboli boʻyicha 2015-yilgi Osiyo chempionatida Irismetov guruh bosqichidan oʻrin olgan BAAga qarshi oʻyinda xet-trik qayd etgan. Xalqaro. U 1997-yildan 2007-yilgacha Oʻzbekiston terma jamoasi safida 36 ta oʻyin oʻtkazib, 15 ta gol urgan. Murabbiylik faoliyati. 2024-yil murabbiylik faoliyatini boshlagan va Toshkentning „NBU-Osiyo“ jamoasi bilan shartnoma imzolagan. 2014-yil 31-mayda klubni tark etgan. 2016-yilgi mavsumda „Obod“ jamoasida qisqa muddat davomida ishlagan. 2017—2024-yillar oraligʻida Paxtakor jamoasining bosh menejeri sifatida faoliyat olib borgan. 2018—2019-yillarda OFKning murabbiylik Pro litsenziyasiga oʻqigan. 2024-yil 17-dekabrda „Neftchi“ klubi bilan shartnoma imzolagan va jamoa bosh menejeri boʻlgan. Bahsli munozaralari. Chetlatish. 2019-yil futbolchi Azizbek Turgʻunboyevni „Paxtakor“ jamoasi bilan shartnoma imzolashi vaqtida belgilan reglament qoidalarini buzgaligi uchun Irismetov olti oy muddatga futboldan chetlatilgan. Yutuqlari. Klublardagi yutuqlari Doʻstlik Spartak (Moskva) Paxtakor Qayrat Olma-Ota Liaoning FC